Wir, Agnes, von gottes gnaden wilent chùneginne ze Ungern, vergehen und tuͦn chunt allen
den, die disen brief senhent oder hoͤrent lesen, ✳ das unser lieber bruͦder htˀzog Albreht, ✳ htˀzog
ze Osterich, ze Styr ✳ und ze Chernd̄, ✳ unser und siner stift ze Chùngesfelt gegeben hat sechzehen
march und siben stucke herren gûlte sines eygenen guͦtes, ✳ die selben gùlte ze Vilmeringē, ze Wile bi
Baden ✳ und ze Gebistorf gelegen sint, ✳ und hat in ✳ die vorgnanten gùlte gegeben also bescheidenlich, ✳ das
si da von ewecklich sùllent began sinen jartag ✳ und den jartag unserr lieben swester Katherinen, unsers
lieben bruͦders htˀzog Lùpoltz, seligen, witteben, ✳ in aller der wise ✳ als unsers lieben bruͦders htˀzog Lùp̄,
seligen, jartag verschriben ist. ✳ si sùllent oͧch ewecklich da von haben ✳ zwo arme edel jungfrowen ✳ un̄
sùllent die beide versehen und versorgen an allen stucken ✳ als wir an unserm brief verschriben haben ✳
umbe unser jungfrowen. ✳ als wir oͧch an unserm briefe verschriben haben, ✳ das wir niht wellen, das
dù zal der gewilotˀ swestˀn mer werde danne vierzig, ✳ das wandelen wir also, ✳ das wir wellen, das
die zwo jungfrowen, ✳ die unser lieber bruͦder htˀzog Albreht gestift hat, ✳ ùber die zal treffen. ✳ ich, swe¬
ster Agnes, dù epthissenne, und aller der convente ze Chùngesfelt ✳ geloben und binden uns stête ze
habenne un̄ volle ze fuͤrende bi unser gehorsami ✳ und bi unsern trûwen ✳ alles, das da vor geschriben
stat ✳ in aller der wise als wir uns oͧch an anderen briefen verbunden haben, ✳ die uns unser gnedigù
frowe von Ungern geordenet hat. ✳ und des ze einem offenne, waren urchunde so hencke ich, ✳ ✳ dù ep¬
thissenne, und ✳ ✳ der convente unserù ingesigel zuͦ dem ingesigel unserr gnedigē und htˀzelieben
frowen, der chùneginne von Ungern, ingesigel an disen brief, ✳ der geben ist ze Chùngesfelt an sāt
Gallē tag in dem jare, do man zalte von Christes gebùrte drùcehenhundert jar, dar nach in dem
nunden und drizigostem jar. ✳